Nos, officialis curie Bisuntine H., decani Bisuntini, sede vacante, notum facimus universis quod... personaliter constituti et ad hoc specialiter venientes Stephaneta, relicta dicti Rufi, de Myone, Perreta et Petrus, ejus liberi, confessi sunt in jure coram... mandato nostro et publice recognoverunt se vendidisse, quittasse et concessisse im perpetuum et irrevocabiliter nobili viro domino Johanni de Cabilone, domino Arlati, et suis vel cui concedere voluerit, sextam decimam partem nemoris vulgariter nuncupati de Chamberon, siti in territorio de Myone, juxta nemus vulgariter appellatum Cham de Remel, ex una parte, et juxta nemus heredum domini Fromondi de Alasia, quondam militis, ex altera, cum omni jure, racione, accione, reclamacione et dominio quotquot et quas habent, habere possunt et debent in predicta decima sexta parte nemoris, pro precio viginti octo librarum ac tresdecim solidorum et quatuor denariorum stephaniensium, sibi integre soluto in bona pecunia legitime numerata, de qua se tenuerunt et appellaverunt plenarie et integre pro pagatis... In cujus rei testimonium, nos, officialis predictus, ad requisitionem dictorum venditorum nobis per relationem... mandati nostri factam, sigillum curie Bisuntine predictis presentibus litteris duximus apponendum. Datum die jovis ante festum Penthecostes, anno Domini Mº CCC decimo secundo.